CELEX: 32020D2166
Language: mt
Date: 2020-12-17 00:00:00
Title: Id-Deċiżjoni tal-Kummissjoni (UE) 2020/2166 tas-17 ta’ Diċembru 2020 dwar id-determinazzjoni tal-ishma tal-irkant tal-Istati Membri matul il-perjodu 2021–2030 tas-Sistema tal-UE għan-Negozjar ta’ Emissjonijiet (notifikata bid-dokument C(2020) 8945) (Test b’rilevanza għaż-ŻEE)

21.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 431/66
               
            
         ID-DEĊIŻJONI TAL-KUMMISSJONI (UE) 2020/2166
         tas-17 ta’ Diċembru 2020
         dwar id-determinazzjoni tal-ishma tal-irkant tal-Istati Membri matul il-perjodu 2021–2030 tas-Sistema tal-UE għan-Negozjar ta’ Emissjonijiet
         
            
               (notifikata bid-dokument C(2020) 8945)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi sistema għall-iskambju ta’ kwoti ta’ emissjonijiet ta’ gassijiet serra ġewwa l-Unjoni u li temenda d-Direttiva tal-Kunsill 96/61/KE (1), u b’mod partikolari l-Artikolu 3d(3) u l-Artikolu 10(2) tagħha,
         Billi:
         
                     (1)
                  
                  
                     Fir-rigward tal-irkantar tal-kwoti, id-Direttiva (UE) 2018/410 tal-Parlament Ewropew u tal-Kunsill (2) emendat l-Artikolu 10(2) u l-Anness IIa tad-Direttiva 2003/87/KE, għall-perjodu li jibda fl-1 ta’ Jannar 2021. F’konformità mal-Artikolu 10(2)(a) tad-Direttiva 2003/87/KE, 90 % tal-kwantità totali ta’ kwoti maħruġa skont il-Kapitolu III tad-Direttiva 2003/87/KE (“kwoti ġenerali”) li għandhom jiġu rkantati jitqassmu fost l-Istati Membri f’ishma li huma identiċi għas-sehem tal-emissjonijiet ivverifikati skont l-EU ETS għall-2005 jew għall-medja tal-perjodu mill-2005 sal-2007, skont liema waħda tkun l-ogħla. Skont l-Artikolu 10(2)(b) tad-Direttiva 2003/87/KE, l-10 % li jifdal tal-kwantità totali tal-kwoti ġenerali li jridu jiġu rkantati huma distribwiti fost ċerti Stati Membri għall-finijiet tas-solidarjetà, tat-tkabbir u tal-interkonnessjonijiet fl-Unjoni, u b’hekk jiżdied l-ammont ta’ kwoti li dawk l-Istati Membri jirkantaw bil-perċentwali speċifikati fl-Anness IIa tad-Direttiva 2003/87/KE.
                  
               
                     (2)
                  
                  
                     Fl-1 ta’ Frar 2020, daħal fi-seħħ il-Ftehim dwar il-ħruġ tar-Renju Unit tal-Gran Brittanja u tal-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (3). Barra minn hekk, minn tmiem il-perjodu ta’ tranżizzjoni stabbilit fl-Artikolu 126 ta’ dak il-Ftehim, japplika l-Protokoll dwar l-Irlanda/l-Irlanda ta’ Fuq għal dak il-Ftehim. Jenħtieġ li l-ishma tal-irkant tal-Istati Membri jiġu stabbiliti sabiex jitqiesu l-ħruġ tar-Renju Unit mill-Unjoni Ewropea u l-Protokoll dwar l-Irlanda/l-Irlanda ta’ Fuq.
                  
               
                     (3)
                  
                  
                     L-ishma tal-kwoti ġenerali tal-Istati Membri skont l-Artikolu 10(2)(a) tad-Direttiva 2003/87/KE matul il-perjodu 2021–2030 huma ddeterminati abbażi tal-istess data użata għall-perjodu 2013–2020, bl-eċċezzjoni tal-korrezzjonijiet li saru għall-emissjonijiet ivverifikati tal-Istati Membri għall-2005 jew għall-medja tal-perjodu mill-2005 sal-2007, irreġistrati fir-Reġistru tal-Unjoni u disponibbli fir-Reġistru tat-Tranżazzjonijiet tal-Unjoni Ewropea (EUTL) mit-30 ta’ Ġunju 2020 (4). F’konformità mar-Regolament ta’ Implimentazzjoni tal-Kummissjoni (UE) Nru 2018/2066 (5), il-monitoraġġ u r-rapportar kompluti, konsistenti, trasparenti u preċiżi tal-emissjonijiet tal-gassijiet serra huma fundamentali għall-funzjonament tal-EU ETS. Għalhekk, jixraq li tintuża l-aktar data riċenti rreġistrata fir-Reġistru tal-Unjoni u disponibbli fl-EUTL għad-determinazzjoni tal-ishma tal-irkant tal-Istati Membri tal-kwoti ġenerali. Skont l-Artikolu 35(6) tar-Regolament tal-Kummissjoni (UE) Nru 389/2013 (6), l-emissjonijiet annwali vverifikati għal installazzjoni jew għal operatur tal-inġenji tal-ajru fir-Reġistru tal-Unjoni jistgħu jiġu kkoreġuti retroattivament sabiex tiġi żgurata l-konformità mal-Artikoli 14 u 15 tad-Direttiva 2003/87/KE. Mill-2012, billi ġiet irreġistrata data aktar preċiża mill-operaturi tal-EU ETS fir-Reġistru tal-Unjoni u din issa hija disponibbli fl-EUTL, tali korrezzjonijiet saru għall-emissjonijiet ivverifikati fil-perjodu mill-2005 sal-2007.
                  
               
                     (4)
                  
                  
                     Skont l-Artikolu 3d(3) tad-Direttiva 2003/87/KE, l-għadd ta’ kwoti maħruġa skont il-Kapitolu II tad-Direttiva 2003/87/KE (“kwoti tal-avjazzjoni”) li jridu jiġu rkantati minn kull Stat Membru jenħtieġ li jkun proporzjonat mas-sehem tiegħu tal-emissjonijiet totali attribwiti għall-avjazzjoni għall-Istati Membri kollha għas-sena ta’ referenza rilevanti. Għall-perjodu mill-2021 sal-2030, is-sena ta’ referenza rilevanti hija l-2018 u l-kamp ta’ applikazzjoni rilevanti huwa dak stabbilit bir-Regolament (UE) 2017/2392 tal-Parlament Ewropew u tal-Kunsill (7). Il-Kummissjoni ġabret id-data dwar l-emissjonijiet tal-avjazzjoni fl-2018 mill-Eurocontrol sabiex tistabbilixxi l-ishma tal-irkant tal-Istati Membri tal-kwoti tal-avjazzjoni,
                  
               ADOTTAT DIN ID-DEĊIŻJONI:
         
            Artikolu 1
            Għall-perjodu mill-2021 sal-2030, l-ishma tal-irkant tal-Istati Membri msemmija fl-Artikolu 3d(3) u l-Artikolu 10(2) tad-Direttiva 2003/87/KE huma stabbiliti fl-Annessi ta’ din id-Deċiżjoni kif ġej:
            
                        (a)
                     
                     
                        Anness I: L-ishma tal-irkant tal-Istati Membri tal-kwoti maħruġa skont il-Kapitolu III tad-Direttiva 2003/87/KE;
                     
                  
                        (b)
                     
                     
                        Anness II: L-ishma tal-irkant tal-Istati Membri tal-kwoti maħruġa skont il-Kapitolu II tad-Direttiva 2003/87/KE.
                     
                  
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-17 ta’ Diċembru 2020.
            
               
                  Għall-Kummissjoni
               
               Frans TIMMERMANS
               
                  Viċi President Eżekuttiv
               
            
         
         
            (1)  ĠU L 275, 25.10.2003, p. 32.
         
            (2)  Id-Direttiva (UE) 2018/410 tal-Parlament Ewropew u tal-Kunsill tal-14 ta’ Marzu 2018 li temenda d-Direttiva 2003/87/KE biex jiżdiedu t-tnaqqis kosteffettiv tal-emissjonijiet u l-investimenti għal emissjonijiet baxxi ta’ karbonju, u d-Deċiżjoni (UE) 2015/1814 (ĠU L 76, 19.3.2018, p. 3).
         
            (3)  Il-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (ĠU L 29, 31.1.2020, p. 7).
         
            (4)  Ares(2020)4979599.
         
            (5)  Ir-Regolament ta’ Implimentazzjoni tal-Kummissjoni (UE) 2018/2066 tad-19 ta’ Diċembru 2018 dwar il-monitoraġġ u r-rapportar ta’ emissjonijiet ta’ gassijiet serra skont id-Direttiva 2003/87/KE tal-Parlament Ewropew u tal-Kunsill u li jemenda r-Regolament tal-Kummissjoni (UE) Nru 601/2012 (ĠU L 334, 31.12.2018, p. 1).
         
            (6)  Ir-Regolament tal-Kummissjoni (UE) Nru 389/2013 tat-2 ta’ Mejju 2013 li jistabbilixxi Reġistru tal-Unjoni skont id-Direttiva 2003/87/KE tal-Parlament Ewropew u tal-Kunsill, id-Deċiżjonijiet Nri 280/2004/KE u 406/2009/KE tal-Parlament Ewropew u tal-Kunsill, u li jħassar ir-Regolamenti tal-Kummissjoni (UE) Nri 920/2010 u 1193/2011 (ĠU L 122, 3.5.2013, p. 1).
         
            (7)  Ir-Regolament (UE) 2017/2392 tal-Parlament Ewropew u tal-Kunsill tat-13 ta’ Diċembru 2017 li jemenda d-Direttiva 2003/87/KE biex jitkomplew il-limitazzjonijiet attwali tal-kamp ta’ applikazzjoni fl-attivitajiet tal-avjazzjoni u ssir il-preparazzjoni biex tiġi implimentata miżura globali bbażata fuq is-suq mill-2021 (ĠU L 350, 29.12.2017, p. 7).
      
      
         
            ANNESS I
            Ishma tal-irkant tal-kwoti maħruġa skont il-Kapitolu III tad-Direttiva 2003/87/KE
            
                        Stat
                     
                     
                        Sehem tal-irkant
                     
                  
                        L-Awstrija
                     
                     
                        1,549511512 %
                     
                  
                        Il-Belġju
                     
                     
                        2,570508102 %
                     
                  
                        Il-Bulgarija
                     
                     
                        2,683627316 %
                     
                  
                        Il-Kroazja
                     
                     
                        0,519852619 %
                     
                  
                        Ċipru
                     
                     
                        0,287177271 %
                     
                  
                        Ir-Repubblika Ċeka
                     
                     
                        5,021898139 %
                     
                  
                        Id-Danimarka
                     
                     
                        1,394176362 %
                     
                  
                        L-Estonja
                     
                     
                        0,853364580 %
                     
                  
                        Il-Finlandja
                     
                     
                        1,861257204 %
                     
                  
                        Franza
                     
                     
                        6,094561928 %
                     
                  
                        Il-Ġermanja
                     
                     
                        22,290594909 %
                     
                  
                        Il-Greċja
                     
                     
                        3,815882431 %
                     
                  
                        L-Ungerija
                     
                     
                        1,526557204 %
                     
                  
                        L-Iżlanda
                     
                     
                        0,043450983 %
                     
                  
                        L-Irlanda
                     
                     
                        1,041937115 %
                     
                  
                        L-Italja
                     
                     
                        10,521550682 %
                     
                  
                        Il-Latvja
                     
                     
                        0,200953534 %
                     
                  
                        Il-Liechtenstein
                     
                     
                        0,000972381 %
                     
                  
                        Il-Litwanja
                     
                     
                        0,433065735 %
                     
                  
                        Il-Lussemburgu
                     
                     
                        0,122010786 %
                     
                  
                        Malta
                     
                     
                        0,111715994 %
                     
                  
                        In-Netherlands
                     
                     
                        3,730700676 %
                     
                  
                        In-Norveġja
                     
                     
                        0,865251836 %
                     
                  
                        Il-Polonja
                     
                     
                        13,000319671 %
                     
                  
                        Il-Portugall
                     
                     
                        1,933850872 %
                     
                  
                        Ir-Rumanija
                     
                     
                        4,767806687 %
                     
                  
                        Is-Slovakkja
                     
                     
                        1,602124134 %
                     
                  
                        Is-Slovenja
                     
                     
                        0,485701471 %
                     
                  
                        Spanja
                     
                     
                        9,519452381 %
                     
                  
                        L-Iżvezja
                     
                     
                        0,904220479 %
                     
                  
                        Ir-Renju Unit – l-Irlanda ta’ Fuq
                     
                     
                        0,245945006 %
                     
                  
      
      
         
            ANNESS II
            Ishma tal-irkant tal-kwoti maħruġa skont il-Kapitolu II tad-Direttiva 2003/87/KE
            
                        Stat
                     
                     
                        Sehem tal-irkant
                     
                  
                        L-Awstrija
                     
                     
                        2,124352274 %
                     
                  
                        Il-Belġju
                     
                     
                        2,884043556 %
                     
                  
                        Il-Bulgarija
                     
                     
                        0,962095516 %
                     
                  
                        Il-Kroazja
                     
                     
                        0,770787777 %
                     
                  
                        Ċipru
                     
                     
                        0,698769072 %
                     
                  
                        Ir-Repubblika Ċeka
                     
                     
                        1,021630732 %
                     
                  
                        Id-Danimarka
                     
                     
                        2,589242238 %
                     
                  
                        L-Estonja
                     
                     
                        0,269340406 %
                     
                  
                        Il-Finlandja
                     
                     
                        2,141104211 %
                     
                  
                        Franza
                     
                     
                        11,28357633 %
                     
                  
                        Il-Ġermanja
                     
                     
                        15,85911782 %
                     
                  
                        Il-Greċja
                     
                     
                        5,222468391 %
                     
                  
                        L-Ungerija
                     
                     
                        0,97207424 %
                     
                  
                        L-Iżlanda
                     
                     
                        0,912691877 %
                     
                  
                        L-Irlanda
                     
                     
                        1,928162337 %
                     
                  
                        L-Italja
                     
                     
                        12,29799421 %
                     
                  
                        Il-Latvja
                     
                     
                        0,542686113 %
                     
                  
                        Il-Litwanja
                     
                     
                        0,441761613 %
                     
                  
                        Il-Lussemburgu
                     
                     
                        0,354887922 %
                     
                  
                        Malta
                     
                     
                        0,599063928 %
                     
                  
                        In-Netherlands
                     
                     
                        4,288464549 %
                     
                  
                        In-Norveġja
                     
                     
                        4,219779278 %
                     
                  
                        Il-Polonja
                     
                     
                        2,95885866 %
                     
                  
                        Il-Portugall
                     
                     
                        3,885085782 %
                     
                  
                        Ir-Rumanija
                     
                     
                        1,861835804 %
                     
                  
                        Is-Slovakkja
                     
                     
                        0,15910511 %
                     
                  
                        Is-Slovenja
                     
                     
                        0,128561379 %
                     
                  
                        Spanja
                     
                     
                        14,8981547 %
                     
                  
                        L-Iżvezja
                     
                     
                        3,724304171 %